**NOTĂ INFORMATIVĂ**

**la proiectul hotărîrii Guvernului**

**pentru aprobarea Regulamentului privind controlul emisiilor de compuși organici volatili (COV) rezultați din depozitarea și din distribuția benzinei de la terminale la stațiile de alimentare cu produse petroliere**

|  |
| --- |
| 1. Denumirea autorului, și, după caz, a participanților la elaborarea proiectului |
| Proiectul hotărîrii Guvernului pentru aprobarea Regulamentului privind controlul emisiilor de compuși organici volatili (COV) rezultați din depozitarea și din distribuția benzinei de la terminale la stațiile de alimentare cu produse petroliere a fost elaborat de către Ministerul Agriculturii, Dezvoltării Regionale și Mediului, cu suportul parțial al proiectului Agenției de Cooperare Internațională a Germaniei (GIZ) "Dezvoltarea Capacităților pentru Alinierea la Obiectivele Climatice ale Uniunii Europene în Țările din Parteneriatul Estic”, finanțat de către Ministerul Federal al Mediului, Conservării Naturii, Construcției și Securității Nucleare al Germaniei. |
| 1. Condițiile ce au impus elaborarea proiectului de act normativ și finalitățile acestuia |
| Proiectul hotărîrii Guvernului pentru aprobarea Regulamentului privind controlul emisiilor de compuși organici volatili (COV) rezultați din depozitarea și din distribuția benzinei de la terminale la stațiile de alimentare cu produse petroliere este elaborat în conformitate cu prevederile art. 87 lit. (b) și (f) din capitolul 16 ”Mediul înconjurător” și art. 92 din capitolul 17 ”Politici climatice”, titlul IV, din Acordul de Asociere dintre Republica Moldova, pe de o parte, și Uniunea Europeană și Comunitatea Europeană a Energiei Atomice și statele membre ale acestora, pe de altă parte, ratificat prin Legea nr. 112 din 2 iulie 2014 (Monitorul Oficial al Republicii Moldova, 2014, nr.185-199, art.442) şi a Planului național de acțiuni pentru implementarea Acordului de Asociere Republica Moldova–Uniunea Europeană în perioada 2017–2019, aprobat prin Hotărîrea Guvernului nr. 1472/2016 (Monitorul Oficial al Republicii Moldova, 2017, nr. 103-108, art. 271). Necesită a fi menționat că, Legea nr. 1515/1993 privind protecția mediului înconjurător garantează asigurarea fiecărui om a dreptului la un mediu sănătos și estetic plăcut și obligă Guvernul să efectueze măsurile pentru diminuarea poluării atmosferei cu mai mulți poluanți printre care și compuși organici volatili. Actualmente, cadrul normativ existent nefiind armonizat cu aquis-ul comunitar, nu stabilește careva cerințe/dispoziții tehnice pentru limitarea emisiilor de compuși organici volatili.  În urma operațiunilor de gestionare a carburanților cum este descărcarea şi distribuția carburanților de la un terminal la altul, sau de la un terminal la o staţie de distribuție a carburanților, sunt eliminați compușii organici volatili. Astfel este necesar o reglementare a conținutului acestora.  Problema poluării atmosferice cu compuși organici volatili a deveni vizibilă și acută reieșind din faptul că se atestă o creștere a consumului de carburanți. În conformitate cu datele din ultimii 10 ani din rapoartele statistice ale Agenție Naționale pentru Reglementare în Energetică se înregistrează o creștere a numărul titularilor de licențe și a stațiilor de distribuție certificate în comercializarea produselor petroliere, totodată se observă creșterea consumului intern de benzină în Republica Moldova. Reieșind din această analiză, reiese și necesitatea limitării și reglementării care presupune un sistem de management al emisiilor de compuși organici volatili de la benzină, în conformitate cu standardele europene și internaționale; prin stabilirea măsurilor care au ca scop prevenirea poluării aerului atmosferic cu compuși organici volatili (COV) de la benzină; prin recuperarea vaporilor de la carburanții emişi în atmosferă în timpul acestor operaţii şi/sau de către aceste instalații, vehicule şi nave, şi prin urmare reducerea efectelor nefaste ale acestor emisii asupra ecosistemelor şi a mediului înconjurător în ansamblu, dar și asupra sănătății umane și a climei.  Emisiile de COV reprezintă o contribuție semnificativă la poluarea aerului, în special în zonele urbane. COV contribuie la formarea ozonului troposferic care este un oxidant fotochimic, care în concentrație ridicată, poate dauna sănătății umane, vegetației și materialelor, întrucît unele emisii de COV din carburanți sunt clasificate drept toxice, cancerigene sau teratogene.  Conform Strategiei ,,Sănătate 2020” elaborată de către Organizația mondială a Sănătății (OMS), pericolele mediului ambiant sunt un determinat major al sănătății, multe tulburări ale sănătății fiind legate de mediul poluat. Dintre acestea, cele mai importante sunt poluarea aerului și impactul schimbărilor climatice.  Dat fiind faptul că emisiile de COV contribuie la formarea de noxe în atmosferă, iar acidifierea este un fenomen transfrontalier care necesită soluții atît la nivel regional, cît și național și local, Republica Moldova fiind parte a Convenției asupra poluării atmosferice transfrontaliere pe distanțe lungi (Hotărîrea Parlamentului nr. 399/1995) are obligația de a întreprinde măsuri pentru reducerea emisiilor acestui poluant. Necesitatea asigurării unei protecții eficiente a populației împotriva riscurilor pe care le prezintă poluarea atmosferică și protejarea mediului este una stringentă și impune întreprinderea măsurilor determinante de limitare a emisiilor de COV. Implementarea cerințelor și dispozițiilor tehnice conforme celor europene ne va permite reducerea emisiilor de COV și în consecință reducerea concentrațiilor în aer, asigurîndu-se protecția sănătății și a mediului înconjurător. |
| 1. Descrierea gradului de compatibilitate, pentru proiectele care au ca scop armonizarea legislației naționale cu legislația Uniunii Europene |
| Proiectul hotărîrii Guvernului pentru aprobarea Regulamentului privind controlul emisiilor de compuși organici volatili (COV) rezultați din depozitarea și din distribuția benzinei de la terminale la stațiile de alimentare cu produse petroliere transpune Directiva 94/63/CE din 20 decembrie 1994 privind controlul emisiilor de compuși organici volatili (COV) rezultați din depozitarea carburanților și din distribuția acestora de la terminale la stațiile de distribuție a carburanților. Directiva a fost în totalitate transpusă în Regulament, cu unele ajustări conform legislației Republicii Moldova și completări cu caracter național.  Este elaborat Tabelul de concordanță la proiectul sus-menționat. |
| 1. Principalele prevederi ale proiectului și evidențierea elementelor noi |
| Proiectul de hotărîre de Guvern este elaborat în vederea aprobării Regulamentului pentru reglementarea și controlul emisiilor de compuși organici volatili, în conformitate cu prevederile Legii nr. 100/2018 cu privire la actele normative.  În procesul elaborării proiectului de hotărîre de Guvern s-a luat în considerare faptul că importul, transportarea, depozitarea și comercializarea produselor petroliere pe piața internă sunt reglementate de acte legislative separate.  Astfel la elaborarea proiectului au fost luat în considerare prevederile Legii nr. 461/2001 privind piața produselor petroliere și altele, care direct sau tangențial sunt aplicabile în domeniul reglementării pieții produselor petroliere.  Principalele prevederi ale proiectului Regulamentului se axează pe stabilirea cerințelor /dispozițiilor tehnice pentru proiectarea și exploatarea instalațiilor de depozitare la terminale, instalațiilor de încărcare și descărcare a containerelor mobile la terminale și pentru încărcarea benzinei în instalațiile de depozitare din stațiile de alimentare cu produse petroliere în scopul diminuării impactului negativ al emisiilor de compuși organici volatili rezultați din depozitarea, încărcarea/descărcarea și distribuția benzinei, asupra sănătății populației și mediului.  Un element nou este impunerea cerințelor și pentru containerele mobile care transportă benzina (cisterne auto, vagoane, nave), asigurîndu-se astfel armonizarea cu cerințele europene în acest domeniu. Suplimentar la aceasta, proiectul prevede și obligativitatea de măsurare și analiză a emisiilor de compuși organici volatili în atmosferă de către operatori.  Din punct de vedere structural, proiectul de hotărîre de Guvern se constituie din clauza de emitere, dispoziții generale și domeniul de aplicare (cap.I), cerințe privind instalațiile de depozitare la terminale (cap.II), cerințe privind instalațiile de încărcare și descărcare a containerelor mobile la terminale (cap.III), cerințe privind containerele mobile (cap. IV), măsurarea emisiilor de compuși organici volatili în atmosferă (cap.V), cerințe pentru proiectarea și exploatarea instalațiilor de încărcare și depozitare a benzinei la stațiile de alimentare cu produse petroliere (cap.VI), evidența și controlul (cap. VII), dispoziții finale și tranzitorii (cap. VIII).  În afară de aceasta, în scopul facilitării procesului de punere în aplicare a prevederilor noii Hotărîri de Guvern pentru aprobarea Regulamentului menționat, proiectul include în calitate de anexe: specificații privind încarcarea prin partea inferioară a autocisternelor, colectarea vaporilor și protecția de supraîncărcare a autocisternelor (Anexa nr.1). |
| 1. Fundamentarea economico-financiară |
| Costurile intervenției statului au fost reflectate în actul de analiză a impactului care a fost avizat pozitiv de către Grupul de Lucru a Comisiei de Stat pentru Reglementare activității de întreprinzător, și este ca parte integrantă a prezentei note informative la proiectul de act normativ. |
| 6. Modul de încorporare a actului în cadrul normativ în vigoare |
| Proiectul hotărîrii Guvernului pentru aprobarea Regulamentului privind controlul emisiilor de compuși organici volatili (COV) rezultați din depozitarea și din distribuția benzinei de la terminale la stațiile de alimentare cu produse petroliere nu va necesita amendarea altor acte normative. |
| 7. Avizarea și consultarea publică a proiectului |
| Transparența decizională a fost asigurată prin plasarea proiectului hotărîrii Guvernului pentru aprobarea Regulamentului privind controlul emisiilor de compuși organici volatili (COV) rezultați din depozitarea și din distribuția benzinei de la terminale la stațiile de alimentare cu produse petroliere pe pagina-web oficială a Ministerului Agriculturii, Dezvoltării Regionale și Mediului, rubrica “Transparență decizională” și pe pagina: [www.particip.gov.md](http://www.particip.gov.md). |
| 8. Constatările expertizei anticorupție |
|  |
| 9. Constatările expertizei de compatibilitate |
|  |
| 10. Constatările expertizei juridice |
|  |
| 11. Constatările altor expertize |
|  |

**Ministru Ion PERJU**